CELEX: 62018TN0758
Language: fi
Date: 2018-12-21 00:00:00
Title: Asia T-758/18: Kanne 21.12.2018 – ABLV Bank v. SRB

4.3.2019   
            
            
               FI
            
            
               Euroopan unionin virallinen lehti
            
            
               C 82/59
            
         
      Kanne 21.12.2018 – ABLV Bank v. SRB
      (Asia T-758/18)
      (2019/C 82/71)
      Oikeudenkäyntikieli: englanti
      
         Asianosaiset
      
      
         Kantaja: ABLV Bank AS (Riika, Latvia) (edustajat: asianajajat O. Behrends, M. Kirchner ja L. Feddern)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan yhteisen kriisinratkaisuneuvoston 17.10.2018 tekemän päätöksen ABLV Bankin osalta siltä osin kuin yhteinen kriisinratkaisuneuvosto kieltäytyi laskemasta uudelleen ja palauttamasta kyseisen pankin yhteiselle kriisinratkaisurahastolle etukäteen suorittamat rahoitusosuudet, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kymmeneen kanneperusteeseen.
      
                  1)
               
               
                  Ensimmäinen kanneperuste, jonka mukaan yhteinen kriisinratkaisuneuvosto ei antanut riittävästi painoarvoa rahastolle suoritettavien rahoitusosuuksien kuluneeseen aikaan suhteutettavalle luonteelle.
               
            
                  2)
               
               
                  Toinen kanneperuste, jonka mukaan yhteinen kriisinratkaisuneuvosto ei ottanut huomioon nimenomaista toteamustaan, jonka mukaan rahastolle suoritettavat rahoitusosuudet palautetaan suhteessa kuluneeseen aikaan.
               
            
                  3)
               
               
                  Kolmas kanneperuste, jonka mukaan yhteinen kriisinratkaisuneuvosto ei ottanut huomioon komission delegoidun asetuksen 2015/63 (1) 12 artiklan 1 kohdassa olevaa nimenomaista toteamusta, jonka mukaan ainoastaan osa maksuista on maksettava, jos edellytykset täyttyvät ainoastaan kyseisen vuoden tietyn osan aikana.
               
            
                  4)
               
               
                  Neljäs kanneperuste, jonka mukaan yhteinen kriisinratkaisuneuvosto vetosi virheellisesti asetuksen 806/2014 (2) 70 artiklan 4 kohtaan.
               
            
                  5)
               
               
                  Viides kanneperuste, jonka mukaan yhteinen kriisinratkaisuneuvosto nojautui virheelliseen tulkintaan komission delegoidun asetuksen 2015/63 12 artiklan 2 kohdasta.
               
            
                  6)
               
               
                  Kuudes kanneperuste, jonka mukaan yhteinen kriisinratkaisuneuvosto loukkasi oikeusvarmuuden ja luottamuksensuojan periaatteita.
               
            
                  7)
               
               
                  Seitsemäs kanneperuste, jonka mukaan yhteinen kriisinratkaisuneuvosto loukkasi suhteellisuusperiaatetta.
               
            
                  8)
               
               
                  Kahdeksas kanneperuste, jonka mukaan yhteinen kriisinratkaisuneuvosto loukkasi nemo auditur -periaatetta.
               
            
                  9)
               
               
                  Yhdeksäs kanneperuste, jonka mukaan yhteinen kriisinratkaisuneuvosto ei ottanut huomioon aiempien toimiensa merkitystä.
               
            
                  10)
               
               
                  Kymmenes kanneperuste, jonka mukaan yhteinen kriisinratkaisuneuvosto rikkoi Euroopan unionin perusoikeuskirjan 16 ja 17 artiklaa.
               
            
         (1)  Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta 21.10.2014 annettu komission delegoitu asetus (EU) 2015/63 (EUVL 2015, L 11, s. 44).
      
         (2)  Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).